Βελούδινη σούπα αρακά με φέτα και βασιλικό
Κάνουμε τον αρακά σούπα και μάλιστα πεντανόστιμη...
600 γρ. αρακάς φρέσκος ή κατεψυγμένος, 1 κρεμμύδι, καθαρισμένο και κομμένο στα δύο, 1 μεγάλο πράσο (το λευκό μέρος), σε μεσαίου πάχους ροδέλες, 1 μεγάλο καρότο, κατά προτίμηση βιολογικό, σε μεσαίου πάχους ροδέλες, 1 σκελίδα σκόρδου ολόκληρη, 3 κουτ. σούπας φύλλα βασιλικού ή δυόσμου, ψιλοκομμένα (ή 1 κοφτή κουτ. σούπας ξερός δυόσμος, τριμμένος), 1 μικρή καυτερή πιπεριά (προαιρετικά), 1 πρέζα ζάχαρη, 200 γρ. φέτα, θρυμματισμένη με τα χέρια, 80 ml κρέμα γάλακτος (προαιρετικά), 50 ml ελαιόλαδο, αλάτι, πιπέρι φρεσκοτριμμένο
Για να φτιάξουμε βελούδινη σούπα αρακά με φέτα και βασιλικό, αρχικά τσιγαρίζουμε, σε μια κατσαρόλα, σε μέτρια φωτιά στο λάδι το κρεμμύδι, το πράσο, το καρότο, την πιπερίτσα (αν βάλουμε) και το σκόρδο. Μόλις πάρουν χρώμα προσθέτουμε 3 λίτρα νερό και τα βράζουμε με μισοσκέπαστη την κατσαρόλα για περίπου 10-15 λεπτά. Βγάζουμε όλα τα λαχανικά με τρυπητή κουτάλα και στο ζωμό που βράζει ρίχνουμε τον αρακά, το μισό βασιλικό (ή δυόσμο), λίγη ζάχαρη και αλατοπίπερο. Βράζουμε μέχρι να μαλακώσει ο αρακάς. Τότε, αλέθουμε το περιεχόμενο της κατσαρόλας (αρακά+ζωμό) στο μπλέντερ ή στο μούλτι (σε δόσεις αν δεν είναι μεγάλες οι συσκευές).Προσθέτοντας την κρέμα γάλακτος, αν θέλουμε.Επαναφέρουμε την πολτοποιημένη σούπα στην κατσαρόλα και, αν είναι πολύ αραιή, τη βράζουμε σε μέτρια φωτιά, ανακατεύοντας πότε-πότε, μέχρι να αποκτήσει την επιθυμητή πυκνότητα. Αν είναι πολύ πηχτή, την αραιώνουμε με βραστό νερό και τη βάζουμε να πάρει 1-2 βράσεις. Διορθώνουμε το αλατοπίπερο. Σερβίρουμε, τη βελούδινη σούπα αρακά, στα πιάτα και γαρνίρουμε με τη θρυμματισμένη φέτα και τον υπόλοιπο βασιλικό (ή δυόσμο).
Αρακάς,Πράσα,Φέτα